A magyar nyelv rokonságának témaköréhez (elindulásképpen):

•	Miért uráli nyelv a magyar? http://fgroszt.nytud.hu/miert/index.html

•	Honti László 2004: Mítoszok a magyar nyelv eredete körül. Nyelvtudományi Közlemények 101: 137–151http://www.nytud.hu/nyk/101/hontimitoszok.pdf

A következő könyveket ajánlják a Rokonszenv oldalán (http://fu.nytud.hu/szakir.htm):
•	Zsirai Miklós: Őstörténeti csodabogarak (Domokos Péter: Uralisztikai olvasókönyv. Tankönyvkiadó, Budapest, 1981, 11-26)
Az első nagy összefoglaló a magyar nyelv rokonítási kísérleteiről. Lebilincselő olvasmány. 
•	Pusztay János: Az „ugor-török háború” után. Magvető Kiadó, Budapest, 1977
A 19. század első felében még nem tudták egyértelműen bizonyítani, hogy a magyar a finnugor vagy a török nyelvek közé tartozik-e (vagy esetleg egyszerre mindkét csoportba). Az 1870-es, 1880-as években lezajlott tudományos viták során egyértelművé vált, hogy a magyar a finnugor nyelvek rokona, és nem a törököké. Ezt a vitát szokás „ugor-török háború”-nak nevezni. Pusztay ezt a vitát, ill. különböző finnugorellenes véleményeket ismertet, ugyanakkor könnyen érthető bevezetést nyújt a nyelvhasonlítás módszereiről és rámutat a magyar nyelv finnugor eredetének bizonyítékaira is. 
•	Komoróczy Géza: Sumer és magyar? Magvető Kiadó, Budapest, 1976
A kérdés értő, kultúrtörténeti és nyelvészeti áttekintése. A mű érdekessége, hogy a szerző nem finnugrista, hanem az ókori Közel-Kelet kutatója. 
•	Rédei Károly: Őstörténetünk kérdései. Balassi Kiadó, Budapest, 1998. [Újabb kiadás: 2003]
A legújabb finnugorellenes elméleteket tekinti át. Szórakoztató idézeteket találunk benne, de a cáfolatok nehezen követhetőek a laikusok számára. 
A folytatáshoz:
A fentiekben megadott oldalakon, illetve a tanulmányok bibliográfiájában szereplő irodalmak, valamint l. a 15. pontot itt: http://www.gportal.hu/gindex.php?pg=26045676